CELEX: 32021D1249
Language: hu
Date: 2021-07-26 00:00:00
Title: A Tanács (EU) 2021/1249 határozata (2021. július 26.) az EGT Vegyes Bizottságban az EGT-megállapodáshoz csatolt, egyes, a négy alapszabadságon kívül eső területeken folytatott együttműködésről szóló 31. jegyzőkönyv módosításával kapcsolatban az Európai Unió által képviselendő álláspontról (07 20 03 01. költségvetési sor– Szociális biztonság) (EGT-vonatkozású szöveg)

2021.7.30.   
               
               
                  HU
               
               
                  Az Európai Unió Hivatalos Lapja
               
               
                  L 272/67
               
            
         A TANÁCS (EU) 2021/1249 HATÁROZATA
         (2021. július 26.)
         az EGT Vegyes Bizottságban az EGT-megállapodáshoz csatolt, egyes, a négy alapszabadságon kívül eső területeken folytatott együttműködésről szóló 31. jegyzőkönyv módosításával kapcsolatban az Európai Unió által képviselendő álláspontról (07 20 03 01. költségvetési sor– Szociális biztonság)
         (EGT-vonatkozású szöveg)
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 46. és 48. cikkére, összefüggésben annak 218. cikke (9) bekezdésével,
         tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
         tekintettel az Európai Bizottság javaslatára,
         mivel:
         
                     (1)
                  
                  
                     Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén hatályba lépett.
                  
               
                     (2)
                  
                  
                     Az EGT-megállapodás 98. cikke szerint az EGT Vegyes Bizottság – többek között – az EGT-megállapodáshoz csatolt, egyes, a négy alapszabadságon kívül eső területeken folytatott együttműködésről szóló 31. jegyzőkönyv (a továbbiakban: a 31. jegyzőköny) módosításáról határozhat.
                  
               
                     (3)
                  
                  
                     Helyénvaló folytatni az EGT-megállapodás Szerződő Felei közötti együttműködést az Unió általános költségvetéséből finanszírozott azon uniós fellépések tekintetében, amelyek a munkavállalók szabad mozgásához, valamint a szociális biztonsági rendszerek és a migráns munkavállalókra, többek között a harmadik országokból származó migráns munkavállalókra vonatkozó intézkedések összehangolásához kapcsolódnak.
                  
               
                     (4)
                  
                  
                     Az EGT-megállapodás 31. jegyzőkönyvét ezért módosítani kell annak érdekében, hogy az ilyen kiterjesztett együttműködést 2021. január 1-jétől folytatni lehessen.
                  
               
                     (5)
                  
                  
                     Az EGT Vegyes Bizottságban az Unió által képviselendő álláspontnak az EGT Vegyes Bizottság határozattervezetén kell alapulnia,
                  
               ELFOGADTA EZT A HATÁROZATOT:
         
            1. cikk
            Az EGT Vegyes Bizottságban az EGT-megállapodáshoz csatolt, egyes, a négy alapszabadságon kívül eső területeken folytatott együttműködésről szóló 31. jegyzőkönyv javasolt módosításával kapcsolatban az Unió nevében képviselendő álláspont az EGT Vegyes Bizottság határozattervezetén (3) alapul.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. július 26-án.
            
               
                  a Tanács részéről
               
               
                  az elnök
               
               G. DOVŽAN
            
         
         
            (1)  HL L 305., 1994.11.30., 6. o.
         
         
            (2)  HL L 1., 1994.1.3., 3. o.
         
         
            (3)  Lásd az ST 10507/21 sz. dokumentumot a http://register.consilium.europa.eu oldalon.